Ding Dong

עטיפת השיר

**Ding Dong** (כתוב גם כ-**דינג דונג**) הוא שיר איתו ייצגה דנה את ישראל באירוויזיון 2011 שנערך בדיסלדורף שבגרמניה.

השיר הגיע למקום ה-15 בחצי הגמר בו השתתף ולפיכך, לא העפיל לשלב הגמר של התחרות.

## רקע

כבר בראיון הראשון לאחר הניצחון באירוויזיון 1998 עם דיווה, דנה סיפרה: *"סבלתי חמישה חודשים... המתח, לא ישנתי בלילות... הציפיות היו כל כך גבוהות שלא ידעתי איך אני אתמודד עם זה, וכשעליתי על הבמה הלב שלי דפק וראיתי את הדגלים והרגשתי כל כך גאה וכל כך לא רציתי לאכזב"*.

בשנים שלאחר הניצחון, על רקע ההישגים הנמוכים של ישראל באירוויזיון, נשאלה דנה פעמים רבות אם בכוונתה לחזור לתחרות, והיא השיבה באופן עקבי שלא. ב-2008 נשלח לאירוויזיון שיר שכתבה, כאילו כאן, בביצועו של בועז מעודה, שהגיע למקום ה-9. כשנשאלה במסיבות העיתונאים אם תשוב לאירוויזיון כמבצעת השיבה: *"אולי רק בעוד עשר שנים, אחרי כל הניתוחים הקוסמטיים"*.

ב-25.1.2011 פורסם ב"ידיעות אחרונות" שדנה עומדת להשתתף בתחרות קדם האירוויזיון. עופר מנחם, מנהל יחסי הציבור של דנה השיב: *"בשנים האחרונות נעשו פניות רבות לדנה בנושא האירוויזיון בארץ ובעולם, כמו משוודיה ובלגיה... רשות השידור פנתה מספר שנים לדנה והיא סרבה לקחת חלק בתחרות שוב. השנה נעשתה פנייה נוספת אל דנה מטעם רשות השידור והיא לא שללה את זה על הסף והבטיחה לשקול את העניין".*

ב-8.2.2011 דנה אישרה את השתתופתה בקדם האירוויזיון. כמו כן סיפרה שבעקבות הקדם נאלצה לוותר על ההשתתפות בעונה נוספת של "כוכב נולד" כשופטת, שמצולמת באותם שבועות.

בסוף חודש פברואר נחשף השיר איתו דנה תתמודד בתחרות - Ding Dong. בביקורת באתר ynet טרם התחרות נכתב: *"השיר, שנשמע כמו שלאגר פופי מהסוג שהתגעגענו אליו, משלב גם הוא עברית ואנגלית, והוא בעל פיזמון קליט ונדבק במיוחד. השיר בכללותו מוצלח, ועשוי להניב הישג נאה בתחרות (גם בגלל המבצעת), אבל החיסרון הגדול שלו הוא שהוא עדיין לא מספיק מלוטש, וכדי להתבלט הוא חייב לעבור עיבוד מחודש ומרקיד הרבה יותר"*.

## קדם האירוויזיון

   תחרות קדם האירוויזיון נערכה ב-8.3.2011 בהיכל התרבות בראשון לציון. מנחי הקדם היו אקי אבני ושירי מימון.

השיר Ding Dong היה שיר מספר 9 מתוך 10 שירים. דנה קיבלה 270 נקודות, וכשהוכרזה כמנצחת אמרה: *"אני חולה על העם הזה, איי לאב יו איזראל, תודה על הזכות לייצג ואולי גם להביא כבוד, אני אעשה את כל מה שאני יכולה. נשיקות, לילה טוב, תודה רבה ולהתראות בגרמניה"*.

למעשה זו הזכייה הראשונה של דנה בתחרות קדם אירוויזיון, לאחר שהפסידה בקדם אירוויזיון 1995 עם לילה טוב אירופה, וב-1998 נבחרה עם השיר דיווה על ידי ועדה.

## לאחר קדם האירוויזיון

בראיון לאחר הזכייה בקדם אמרה: *"אני מתייחסת לעצמי כאל דף חדש, 'חמודונת' שמעולם לא זכתה באירוויזיון וככה אני מתכוונת לקחת את זה... הפעם ליהנות, לעשות את זה בשביל עצמי, לבלות כמה שיותר... אין לי בעיה לאכזב את הקהל, הקהל יכול להתאכזב... נתתי לקהל פעם אחת מקום ראשון, הפעם אני נוסעת קודם כל בשביל עצמי, ליהנות מהחוויה. החוויה ב-98' היתה אוימה, זה היה מתח, אני רזיתי שמונה קילו תוך כדי. לא נהניתי לשנייה, אני לא זוכרת את הביצוע, אני לא זוכרת האולם. הפעם אני מתכוונת ליהנות ותאמיני לי שלא משנה לאיזה מקום השיר יגיע, הוא ייצג את המדינה בכבוד"*.

ב-29.3.2011 נחשפה הגרסה הסופית של השיר, עם מילים ולחן זהים אך עם עיבוד שונה עליו היו אחראים דורון פלסקוב, עמרי אנג'ל ואסא רביב. בעיניי רבים גרסה זו היתה פחות טובה מקודמתה, ועלו טענו בדבר אורכה (2:48 כשמגבלת האורך היא 3 דקות).

ב-12.4.2011 נשמעו טענות מצד השדרן עופר נחשון שהשיר Ding Dong הוא שיר גנוב משיר שבדי (ראה סרטון). הוא השמיע את שני השירים בתכניתו ואמר *"דנה אולי גנבה מנגינה... אולי ישראל בצרה צרורה... טוב, מקריות זה לא"*. דנה ומנהליה דחו את הטענות.

ב-16.4.2011 דנה התראיינה לתכנית טלוויזיה של אירלנד כחלק מקידום השיר Ding Dong, ובין השאר אמרה: *"הקהילה התימנית זו קהילה סגורה מאוד, קהילה מסורתית מאוד... אני לא מייצגת את העדה התימנית משום בחינה, משום שעצם קיומי, אורח החיים שלי, המסר שאני רוצה להפיץ - כל אלה הם ההפך ממה שחושבת העדה התימנית. התימנים הם מאוד צ*רי אופקים, הם לא ליברלים*. אני מצטערת לומר, אבל הורים תימנים מעדיפים שילידהם יהיו רוצחים או גנבים ולא הומואים"*. דבריה עוררו ביקורת בארץ.

אתרי ההימורים באירופה מיקמו את השיר במקומות 23-24, ודנה בתגובה אמרה בראיון לערוץ 2: *"אני יודעת ש-Ding Dong לא מככב בשוק ההימורים, אבל אני יכולה להבטיח לך שזה דווקא דבר שמשמח אותי... ב-98' דיווה היה במקום 13 בהימורים, ובערב של האירוויזיון הוא הפתיע... אין קשר בדרך כלל בין ההימורים לבין התוצאות... כל ההימורים לפני זה באמת סוג של משחק פוקר"*.

## וידאו קליפ

   ב-10.4.2011 החלו הצילומים לוידאו קליפ בבימוי של אורי שיצר ובהפקת החברה "MIALMA". בראיון לערוץ 2 סיפרה: *"זה הולך להיות קליפ אחד ויחיד, הקליפ הכי יפה שנעשה ונראה בארץ"*.

בראיון ל-ynet סיפרה: *"הקליפ מספר על מסיבות, כמיהה לאהבה, להסתכל בקנקן לא מחוצה לו, כל מיני אמירות על להסתכל בין הפריימים, כמו שבשיר אומרים בין השורות"*.

במסיבת העיתונאים על סט הצילומים סיפרה שזהו אחד הקליפים היקרים ביותר שנעשו בארץ, והוסיפה: *"הקליפ מביא את שיא הקדמה בתחום האופנה והסטיילינג של שנת 2011, זה חשוב כי ככה יראו אותנו בעולם"*.

הקליפ פורסם ב-1.5.2011 וקיבל תגובות טובות.

## התחרות

   תחרות האירוויזיון 2011 הקיימה בדיסלדורף שבגרמניה. חצי הגמר הראשון התקיים ב-10.5.2011, וחצי הגמר השני, בו השתתפה ישראל, התקיים ב-12.5.2011.

השיר Ding Dong היה שיר מספר 12 מתוך 19 שירים. בהצבעת הקהל השיר קיבל 51 נקודות והגיע למקום ה-11. בהצבעת השופטים השיר קיבל 36 נקודות והגיע למקום ה-16. בשקלול הקולות השיר הגיע למקום ה-15 ולא הצליח להעפיל לגמר, מאחר ונדרש לשם כך להיות במקום 10 ומעלה.

## לאחר התחרות

עם חזרתה של דנה לארץ מספר כתבים הגיעו לביתה לקבל תגובה אך היא סירבה לקבלם ולהתייחס.

באוקטובר 2011, מספר חודשים לאחר התחרות, נפוצו שמועות שדנה שמה קץ לחייה - כנראה על רקע ההעלמות התקשורתית. מנהליה של דנה נאלצו להוציא הודעה לתקשורת ולהכחיש את השמועות: *"אנחנו בתקופה של עבודה והתנזרות והיעלמות מוחלטת מהתקשורת, אז כנראה שמתגעגעים לדנה וככה מביעים את הגעגוע. אל תדאגו, דנה עם תקבור את כולנו"* (מתוך אתר "וואלה").

בראיון לערוץ 2 כחודשיים לאחר מכן התייחסה לראשונה להפסד: *"המציאות השתנתה... אני לא רוצה להיכנס לפוליטיקה, אני לא מאלה שבאים ומקטרים. היה יפה, נהניתי ואם תשאל אותי אם אני מתכוונת להיות עוד פעם, אז עוד פעמיים"*.

בראיון לוואלה תרבות ב-14.2.2023 אמרה: *"אף פעם לא אשתתף שוב באירוויזיון. זהו, הספיק. פעם למעלה, פעם למטה, מספיק. אבל אם אני מתחרטת על "דינג דונג"? ממש לא. אחת הטלוויזיות היפות שהיו לי"*. כשנשאלה על ההישג בתחרות השיבה: *"זה היה עונש. קיבלת כל כך הרבה, חצופה, למה את מגיעה? זאת הייתה קארמה"*.

## הצלחה

השיר היה בצמרת של המצעד העברי השבועי של מדיה פרוסט במשך שבוע, לאחר האירוויזיון.

דנה לא הופיעה עם השיר פעמים נוספות.

## מילים

And if you have a dream of your ownDon't be afraid to go on with your heartClose your eyes and hear the bellsof your soul
Ding dong, say no moreI hear silent prayersAnd it's making me high and flyI know where to goand I'm coming now
ואולי,זה כמעט זה קרובעכשיו בא תורו של הרגע הטובהכאב שבלב מסתובב והולך, עוזב
Ding dong, say no moreI hear silent prayersAnd it's making me high and flyI know where to goand I'm coming now
הללי את היום שמביא לך את הלילההללי את הזמן שיאיר אותךויביא לך גאולה
הללי את היום שמביא לך את הלילההללי את הזמן שיאיר אותךויביא לך גאולה
Ding dong, say no moreI hear silent prayersAnd it's making me high and flyI know where to goand I'm coming now

## וידאו

* הופעה חיה בקדם אירוויזיון 2011
* וידאו קליפ
* ההופעה בתחרות האירוויזיון, חצי גמר שני